text: A Madrid, amb La Fonteta com a referència - FC Barcelona
  HomeSeccionsBàsquetPrimer EquipNotíciesA Madrid, amb La Fonteta com a referència
  A Madrid, amb La Fonteta com a referència
  Sergi Garcia - 09/06/2012 | 00:00
  El balanç històric en una final de play-off a cinc partits, amb una sèrie igualada a un, dóna un lleuger avantatge a l'equip que partia amb el factor camp en contra, però no resulta definitiu En vuit ocasions s'ha donat aquesta situació en les 25 temporades disputades amb una final a cinc; per ara, amb un balanç desfavorable de 5-3 per als triomfadors de la fase regular El Barça Regal ja va sortir victoriós davant el València Basket en les semifinals de la Lliga Endesa després de cedir una derrota en el Palau Blaugrana; els dos partits a domicili, saldats amb dues victòries
  Navarro davant Sergio Rodríguez en el partit disputat al Palau / FOTO: Àlex Caparrós - FCB
  Amb l'objectiu de repetir la gesta a la pista valenciana en les semifinals de la Lliga Endesa. Així afronta l'eliminatòria el Barça Regal davant el Reial Madrid de Pablo Laso. Els de Xavi Pascual, que ja van cedir una derrota en el Palau davant el València Basket (76-81), pretenen revalidar la conquesta del títol de Lliga vencent en la sempre complicada pista de Vistalegre.
  Els precedents, desfavorables
  Serà la novena vegada, després de 26 temporades, en què la sèrie final s'iguala a un triomf després de dos duels disputats. En les vuit eliminatòries anteriors, el balanç se salda amb cinc victòries per als equips que afrontaven la final amb el factor camp en contra, mentre que els campions de la fase regular n'han sortit victoriosos tres cops.
  L'últim campió que es va trobar en aquesta situació va ser el Barça Regal en el curs 2008/09. Els blaugrana van tornar del Buesa Arena amb un empat a un i van apel·lar al Palau per segellar el títol de Lliga en el quart partit (1-3).
  A més, el tercer partit també ofereix la mateixa sort en una sèrie igualada. Durant el tercer matx, els locals han guanyat cinc vegades, mentre que l'equip que exercia com a visitant ha aconseguit refer-se de la derrota només en tres ocasions.
  Finals llargues
  En una final igualada a un, només dues vegades s'ha liquidat l'eliminatòria en quatre partits. Les sis finals restants s'han decidit en un últim i cinquè matx. El Barça, com a campió de la fase regular, s'ha trobat en aquesta situació tres cops, saldats amb dues victòries i una derrota.
  En la temporada 1988/89 els blaugrana van guanyar a Madrid en el tercer partit d'una final que van endur-se per 3-2. Mentrestant, en el curs 1994/95, els culers van guanyar a Màlaga davant l'Unicaja en una sèrie que també es va decidir en l'últim matx. El darrer precedent, l'únic negatiu, es remunta a la temporada 1999/00, també davant el Reial Madrid.